NaiveNeuron/SloPal huggingface dataset:
Halgašová, Jarmila, poslankyňa NR SR (2021-06-29):
Ďakujem pekne, ja len veľmi krátko. Treba sa obzrieť do minulosti, čo ste urobili vy za tých 12 rokov na Slovenskom pozemkovom fonde. Ale pokiaľ ide o výšku nájomného, samozrejme, tam je potrebné upraviť výšku nájomného, pretože je to konkurenčná výhoda všetkých tých, ktorí nájomné vlastne majú od Slovenského pozemkového fondu, v porovnaní s občanmi. A ten list z Bruselu, neviem, či bol dementovaný, nemám tú informáciu. V každom prípade ale je za týmto účelom, aby, je potrebné stransparentniť podávanie žiadostí a prideľovanie pôdy v správe Slovenského pozemkového fondu, aby sa nedostávali stále jedni a tí istí poľnohospodári k pôde. A pokiaľ ide o tú poddimenzovanosť, tak som práve v tej rozprave aj spomenula, takže určite treba navýšiť počet zamestnancov v Slovenskom pozemkovom fonde. Ďakujem pekne.
Paška, Pavol, predseda NR SR (2014-02-12):
Vyhlasujem rozpravu za skončenú. Pán navrhovateľ? Nech sa páči.
Hrnčiar, Andrej, podpredseda NR SR (2017-12-06):
Pán poslanec Vašečka.
Blaha, Ľuboš, poslanec NR SR (2021-09-29):
Pán Dostál, je fascinujúce, že vy poučujete generálneho prokurátora o prokuratúre, pričom vy ste vyštudoval právo, ja som si pozeral, vy ste bakalársku prácu písal o vývoji parlamentarizmu vo Veľkej Británii. Diplomovú prácu ste písal o vývoji, historickom vývoji formy vlád v Anglicku a Francúzsku, ale vy idete ako odborník poučovať generálneho prokurátora, ktorého som si tiež teraz pozrel, on je PhD., on je, na rozdiel od vás, vy ste len magister, on je PhD. a od roku ´95 pracuje na prokuratúre, napísal desiatky štúdií, má za sebou rigoróznu aj dizertačnú prácu. To je akože, vy mu ani po členky nesiahate. Čo vy tu mudrujete, preboha, človeče! Vy akože odborne tu máte šúchať nožičkami a počúvať, čo vám hovorí odborník! Čo, kde sme sa to už dostali?! Však vy ste absolútny laik v tejto oblasti. A z morálneho hľadiska je to ešte absurdnejšie, čo tu vy stvárate. Však vy ste bol pred rokom ´89 aktívny zväzák, ktorý tu písal budovateľské články do Nového slova. Potom ste sa 18. novembra ´89 zobudil ako presvedčený veľkotonážny pravičiar a liberál, priateľ Ameriky. Však vy ste charakterové monštrum. Vy tu niečo rozprávate pánovi Žilinkovi, čo je celý život principiálny a zásadový?! Vy tu niečo idete rozprávať o tom, že... Ja si inak, som si pozeral, že vy ste sa venovali vo svojej práci ešte že význam právnej kontinuity. To bol ako výsledok vašej práce o vývoji parlamentarizmu vo Veľkej Británii. Tak vy tu tárate o význame právnej kontinuity vo svojich diplomových prácach a teraz tu idete tristošesťdesiattrojku takto zrušiť a zmeniť len preto, že sa vám nepáči, ako rozhodol generálny prokurátor v konkrétnej oblasti. No keby takto fungovala Veľká Británia, tak tam je dneska anarchia a úplný bordel. Pretože vy nemôžete účelovo meniť zákony len preto, že sa vám nepáči nejaké rozhodnutie pána Žilinku. A ešte ho kádrujete za to, že sa stretol s Rusom. No úplný zločin proti ľudskosti. Stretol sa s Rusom. Zabime ho! Upáľme ho! Neskutočné, pán Dostál! Neskutočné!
Grendel, Gábor, podpredseda NR SR (2021-01-12):
Pána poslanca Urbana nevidím v rokovacej sále, takže stráca poradie. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? (Reakcia spravodajcu.) Áno? Nech sa páči.
Gajdoš, Peter, minister obrany SR (2017-10-12):
Vážená pani podpredsedníčka Národnej rady Slovenskej republiky, panie poslankyne, páni poslanci, Národná rada Slovenskej republiky svojím uznesením č. 1 846 z 23. septembra 2005 v znení neskorších predpisov aktualizáciu vzala na vedomie návrh vojenského zastúpenia Slovenskej republiky pri orgánoch a vo vojenských štruktúrach NATO a Európskej únie a podľa čl. 86 písm. d) Ústavy Slovenskej republiky vyslovila súhlas s vyslaním príslušníkov Ozbrojených síl Slovenskej republiky do tohto vojenského zastúpenia. Cieľom predloženého materiálu je aktualizácia tohto vojenského zastúpenia zohľadňujúca priority rezortu ministerstva obrany a Ozbrojených síl Slovenskej republiky. Obsahom aktualizácie o doplnenie orgánov a vojenských, teda a vojenských štruktúr NATO a Európskej únie o tieto: 1) Národný podporný prvok Ozbrojených síl Slovenskej republiky pri Veliteľstve Mnohonárodného zboru Severovýchod v Poľsku v Štetíne s predpokladom vyslania jedného príslušníka v auguste 2018, 2) Veliteľstvo Mnohonárodnej divízie Severovýchod v Elblagu v Poľskej republike s predpokladom vyslania jedného príslušníka ozbrojených síl v januári 2018 a jedného príslušníka ozbrojených síl v decembri 2018, 3) je to Veliteľstvo Mnohonárodnej bojovej skupiny pod vedením Kanady v Lotyšskej republike v Adazi, meste, s predpokladom vyslania dvoch príslušníkov v tomto roku v novembri 2017. Vyslanie príslušníkov ozbrojených síl do týchto štruktúr predstavuje prakticky krok k napĺňaniu záväzkov Slovenskej republiky daných pre vykonanie opatrení na posilnenie východného krídla Aliancie. Uvedené opatrenia sú v súlade s platnými postupmi, postupnými reakcie NATO, tzv. Graduated Response Plans, a s posilnenou predsunutou prítomnosťou v Pobaltí, tzv. enhanced Forward Presence. Cieľom vyslania dvoch príslušníkov ozbrojených síl vytvoriť podmienky na pôsobenie našich 151 príslušníkov, ktorí majú byť vyslaní v roku 2018 do Pobaltia. Predmetným materiálom sa nezvyšujú tzv. celkové mandátové počty 171 príslušníkov Ozbrojených síl Slovenskej republiky vo vojenskom zastúpení mimo územia Slovenskej republiky, pričom celkové reálne počty vyslaných príslušníkov ozbrojených síl nepresiahnu vzhľadom na finančné možnosti súčasný počet 86 príslušníkov. Výdavky súvisiace s predloženou aktualizáciou vojenského zastúpenia sú v plnej miere zabezpečené v rámci rozpočtu rezortu ministerstva obrany. Materiál bol predmetom rokovania Výboru Národnej rady Slovenskej republiky pre obranu a bezpečnosť a zahraničného výboru. Vážená pani podpredsedníčka, vážené panie poslankyne, vážení páni poslanci, týmto si vás dovoľujem požiadať o súhlas s predloženým návrhom. Ďakujem za pozornosť.
Jurinová, Erika, podpredsedníčka NR SR (2013-02-12):
Pani poslankyňa Mezenská.
Laššáková, Jana, podpredsedníčka NR SR (2015-12-01):
Teraz dávam možnosť prihlásiť sa do rozpravy ústne. Do rozpravy ústne sa hlásia poslanci Hrušovský, Galko, Jurinová, Miškov, Zajac a Viskupič. Končím možnosť prihlásiť sa do rozpravy ústne. Nech sa páči, pán poslanec Hrušovský.
Kollár, Boris, predseda NR SR (2022-12-01):
Ďakujem pekne. Pán minister Hirman, máte slovo. (Rokovanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1328.)
Zajačik, Vladimír, poslanec NR SR (2020-07-23):
Poviem len toľko, aj trúdy bzučia, ale nie sú to včely. Ďakujem.
Viskupič, Marián, poslanec NR SR (2024-06-14):
Ďakujem pekne. Vážený pán predsedajúci, dovoľte mi predniesť správu Výboru Národnej rady pre financie a rozpočet o výsledku prerokovania návrhu skupiny poslancov Národnej rady Slovenskej republiky na prijatie uznesenia náro... uznesenia NR SR k priamemu ohrozeniu čerpania finančných prostriedkov z fondov Európskej únie a Plánu obnovy a odolnosti, tlač 267. Výbor Národnej rady pre financie a rozpočet ako gestorský výbor k návrhu skupiny poslancov podáva Národnej rade Slovenskej republiky túto spravodajskú správu. Predseda Národnej rady svojím rozhodnutím č. 279 zo 16. apríla 2024 pridelil návrh skupiny poslancov na prerokovanie výboru pre financie a rozpočet, ako aj, aj ako gestorskému výboru. Výbor Národnej rady pre financie a rozpočet prerokoval návrh skupiny poslancov v určenej lehote a neprijal platné uznesenie, keďže návrh uznesenia nezískal potrebnú väčšinu hlasov poslancov. Prílohou tejto spravodajskej správy je návrh na uznesenie Národnej rady Slovenskej republiky v znení predloženého návrhu poslancov. Ďakujem pekne, skončil som. Pán predsedajúci, prosím, otvorte rozpravu.
Laurenčík, Milan, podpredseda NR SR (2020-11-05):
Ďakujem veľmi pekne. Prosím, zaujmite miesto pre navrhovateľa. A ja teraz dám slovo spoločnému spravodajcovi, predsedovi výboru pre financie a rozpočet, pánovi poslancovi Mariánovi Viskupičovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán poslanec, máte slovo.
M. Číž, podpredseda NR SR: (2009-02-06):
Teraz dávam slovo spravodajcovi z výboru pre obranu a bezpečnosť pánovi poslancovi Emilovi Vestenickému so žiadosťou, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Máte slovo, pán poslanec.
Benčík, Ján, poslanec NR SR (2022-05-04):
Nakoľko je predložený ďalší pozmeňujúci návrh legislatívno-technického charakteru, dátum hlasovania, termín hlasovania oznámim dodatočne.
Šimko, Igor, poslanec NR SR (2024-02-13):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní.
Štefanec, Ivan, poslanec NR SR (2013-11-29):
Ďakujem pekne, pán podpredseda. Pán minister, začnem od konca. Ste hovorili, že neplatenie daní je konkurenčná výhoda. No neplatenie daní je trestný čin, tu nikto nenavádza na neplatenie daní, ale práve preto stále tvrdím, že namiesto toho, aby ste zavádzali nové dane, treba bojovať voči daňovým únikom. Tu sa určite zhodneme, ale nie takýmto spôsobom. Spomínali ste, že narastá počet eseročiek. Áno, je to tak, ale vieme, však to je realita, to sme si všetci vedomí toho, že klesá počet živností práve aj kvôli neúmernému zvyšovaniu daní a odvodov. Živnostníci rušia živnosti a zakladali si eseročky. No len vy ste sa snažili práve teraz týmto spôsobom dať ďalšiu daňovú povinnosť, nie na živnostníkov, ale na eseročky, ktorá vzniká vlastne aj na základe toho, že máme viac, viac eseročiek. Porovnanie s platmi, čo ste hovorili, priemerná daňová povinnosť zamestnancov a podnikateľov, neviem, či je to celkom korektné a fér, pretože vieme, že najmä malí podnikatelia zamestnávajú. O tom hovoril pekne pán poslanec Simon, že ten dopad na zamestnanosť tu je evidentný, pretože zamestnanec nemá šancu zamestnávať, preto je zamestnanec, ale malí podnikatelia zamestnávajú. Čiže ja sa obávam, že ten dopad na zamestnanosť tohto opatrenia bude veľmi, veľmi veľký a najmä u tých malých podnikov a verím, že tam sa zhodneme. Mimochodom, ani vy ste to nerozprávali, že najnegatívnejšie to bude pri malých podnikateľoch. Súhlas sociálnych partnerov, áno, zachytil som vaše jednanie so zamestnávateľskými organizáciami, ale my vieme obidvaja, že nejaký Klub 500 a SOPK nie sú sociálni partneri, aj keď ste s nimi jednali. Pointa je, že keby bolo pripomienkové konanie, tak tam sa môžu vyjadriť všetci, aj tí malí podnikatelia, ktorých to najviac ovplyvní a ktorí s tým zásadne nesúhlasia. Ďakujem.
Nemky, Martin, poslanec NR SR (2016-12-06):
Ďakujem za slovo, vážený pán predsedajúci. Vážená podpredsedníčka vlády a ministerka spravodlivosti, vážené kolegyne, vážení kolegovia. Dovoľte mi uviesť informáciu ústavnoprávneho výboru. Informácia Ústavnoprávneho výboru Národnej rady Slovenskej republiky o prerokovaní návrhu Deklarácie Národnej rady Slovenskej republiky o amnestiách z roku 1998. Predseda Národnej rady Slovenskej republiky svojím rozhodnutím č. 349 z 30. novembra 2016 pridelil návrh Deklarácie Národnej rady Slovenskej republiky o amnestiách z roku 1998 na prerokovanie Ústavnoprávnemu výboru Národnej rady Slovenskej republiky s tým, že ako gestorský výbor podá Národnej rade Slovenskej republiky informáciu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Predložený návrh Deklarácie Národnej rady Slovenskej republiky o amnestiách z roku 1998 Ústavnoprávny výbor Národnej rady Slovenskej republiky prerokoval na 28. schôdzi výboru dňa 6. decembra 2016. Ústavnoprávny výbor Národnej rady Slovenskej republiky hlasoval o návrhu uznesenia, ktorým výbor odporúča Národnej rade Slovenskej republiky návrh Deklarácie Národnej rady Slovenskej republiky o amnestiách z roku 1998 schváliť v znení pozmeňujúceho návrhu navrhnutého Ústavnoprávnym výborom Národnej rady Slovenskej republiky: v texte deklarácie sa vypúšťajú slová „na návrh vlády Slovenskej republiky“. Ústavnoprávny výbor Národnej rady Slovenskej republiky odporúča hlasovať o tomto pozmeňujúcom návrhu k návrhu deklarácie: v texte deklarácie sa vypúšťajú slová „na návrh vlády Slovenskej republiky“. Ústavnoprávny výbor Národnej rady Slovenskej republiky uvedené uznesenie schválil uznesením Ústavnoprávneho výboru Národnej rady Slovenskej republiky č. 128 zo 6. decembra 2016 a zároveň poveril poslanca Národnej rady Slovenskej republiky Martina Nemkyho, aby na schôdzi Národnej rady Slovenskej republiky informoval o výsledku rokovania Ústavnoprávneho výboru Národnej rady Slovenskej republiky. Informácia Ústavnoprávneho výboru Národnej rady Slovenskej republiky bola schválená uznesením č. 129 zo 6. decembra 2016. Pán predsedajúci, otvorte rozpravu, prosím vás.
Zmajkovičová, Renáta, podpredsedníčka NR SR (2012-10-18):
Pán poslanec Fecko.
Baláž, Radovan, poslanec NR SR (2019-01-29):
Ďakujem pekne za slovo. V rozprave vystúpili šiesti poslanci. Stanovisko prezidenta neobsahuje žiadne pripomienky, preto sme priamo v treťom čítaní a prosím, aby ste otvorili rozpravu.
L. Miklós, minister životného prostredia SR: (2002-02-15):
Pri príprave zákona sme spolupracovali aj s inými rezortmi, predovšetkým s ministerstvom pôdohospodárstva, ministerstvom zdravotníctva, ale aj s ministerstvom školstva, ministerstvom obrany, ministerstvom dopravy, pôšt a telekomunikácií a inými. Preto som to uviedol týmto spôsobom, lebo aj keď ústredným orgánom štátnej správy vo veciach týkajúcich sa používania genetických technológií a geneticky modifikovaných organizmov bude ministerstvo životného prostredia, ale táto spolupráca je absolútne nevyhnutná. Ešte by som chcel aj podčiarknuť, že tento zákon nie je o šľachtiteľstve, nie je o veterinárstve, nie je o ochrane trhu, nie je o kontrole potravín. Tieto styčné body sú veľmi presne v zákone vycizelované, upresnené v spolupráci práve s vymenovanými ústrednými orgánmi štátnej správy. Takže aj keď niektoré ustanovenia znejú veľmi podobne alebo proste navádzajú dojem, že by mohlo ísť o prekryv, nie je to tak, naozaj je to veľmi presne stanovené. Jednotlivé kompetencie sú presne dané. Navrhovaný zákon upravuje práva a povinnosti právnických aj fyzických osôb pri používaní genetických technológií a geneticky modifikovaných organizmov, pôsobnosť orgánov štátnej správy, konanie pri posudzovaní, ohlásení a pri rozhodovaní o súhlasoch s používaním s geneticky modifikovaných organizmov. Počas prerokovania tohto návrhu zákona sme, samozrejme, zase otvorili návrh pre verejnosť. Bol na veľmi širokej diskusii a počas rokovania s výbormi sme upresnili niektoré sporné body a môžem povedať, že v súčasnosti podľa toho, aké mám posledné informácie, ako sa pripravili pozmeňujúce návrhy a prípadne návrhy na uznesenie, môžeme byť s týmto stavom spokojní a verím, že tento zákon sa stretne s vaším súhlasom. Ďakujem pekne, pán predsedajúci.
Zmajkovičová, Renáta, podpredsedníčka NR SR (2012-09-26):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Takže... (Reakcia z pléna.) Pán poslanec Viskupič? Poprosím pracovníkov Kancelárie Národnej rady, aby mi doniesli... (Reakcie z pléna.) Nemám tu nič. (Reakcia poslanca.) Takže až k ďalšiemu bodu sa hlásite písomne do rozpravy. Takže nemám žiadnu písomnú prihlášku do rozpravy. Otváram teraz rozpravu ústnu. Kto sa chce do rozpravy prihlásiť ústne? Páni poslanci Viskupič, Fecko, Mičovský. Uzatváram možnosť prihlásiť sa do rozpravy ústne. Nech sa páči, pán poslanec Viskupič.
Danko, Andrej, predseda NR SR (2019-01-29):
Ďakujem. Poprosím okrem návrhu aj písomne procedurálny. Druhý, pán poslanec Simon.
Hrnčiar, Andrej, podpredseda NR SR (2018-05-16):
Reakcia na faktické, pán poslanec Heger.
Grendel, Gábor, podpredseda NR SR (2022-02-18):
Pán poslanec Dušan Jarjabek.
Paška, Pavol, predseda NR SR (2012-09-13):
Pán poslanec Gál, vaša reakcia.
J. Vaľová, poslankyňa: (2007-05-15):
A ešte niečo by som chcela povedať. Stále obviňujete stranu Smer z akéhosi zastupovania odborov. Tak ak pôjdeme do histórie, tak ja sa spýtam: Ak Ronalda Reagana podporovali profesionálne odbory leteckej dopravy, Ronald Reagan zastupoval odbory? Ak labouristov v Anglicku podporovalo hnutie robotnícke, takisto zastupovali odbory? Veď predsa na celom svete je normálne, že odbory s niektorou stranou viacej sympatizujú, nesympatizujú alebo dokonca sa im vedie lepšie dialóg. Ale, prosím vás pekne, nerozprávajte nám alebo nerozprávajte, že na celom svete je to tak, že niektorá vláda zastupuje odbory. Odbory sa zastupujú samé, len je tam iný vzťah. Takže iba toľko.
Blanár, Juraj, poslanec NR SR (2017-02-02):
Ďakujem veľmi pekne. Vážený pán predsedajúci, vážená pani kolegyňa predkladajúca tento návrh, kolegyne, kolegovia, v tomto návrhu, ktorý teraz predkladáte, sa hovorí o tom, že je možné, aby sme spájali do jednej triedy viacero študijných odborov, čo si myslím, že v podstate dnes je možné v zmysle zákona už realizovať. Ale tým, ako je to tuná formulované, je to, myslím si, že explicitne vyjadrené, a myslím si, že je to dobrý spôsob, ako v situácii, kedy stále máme problém motivovať žiakov zo základných škôl, aby išli študovať na odborné školy, je to dobré. Pretože v opačnom prípade by sme stále ešte mohli čeliť tomu, že niektoré tie študijné odbory by mali existenčné problémy aj napriek tomu, že sú neskutočne žiadané na trhu. Jediný problém, ktorý tam je, a na ten chcem poukázať a v podstate požiadať týmto aj ministerstvo, čo bude treba urobiť, že nie je jasne zadefinované, explicitne, čo sú to tie podobné študijné odbory. A to môže spôsobovať v prípade potom rôznych povedzme aj odvolačiek, ktoré môžu byť v súvislosti povedzme s neštátnymi školami, ktoré o to môžu požiadať, trošku problém. A preto by bolo veľmi dobré, keby práve povedzme vyhláškou alebo nejakým iným spôsobom boli jasne zadefinované tieto príbuzné odbory, aby sa nemohlo stať, že keď dôjde k nejakému spojeniu tých odborov, že niekto si vysvetlí, že tie príbuzné odbory, ako ich máte zadefinované, nie sú dobre zadefinované, nie sú povedzme príbuzné. Nemyslím si, že je to až taký veľký problém, ale môže nastať, pretože keď k tomu pristúpime čisto pragmaticky a odborne, tak si myslím, že každý by mal spájať práve tie odbory tak, aby vlastne integroval tých pedagógov, lebo to je aj cieľom, aby ten pedagóg mohol pôsobiť v tej triede aj pre ten odbor, aj pre ten odbor, aj pre ten ďalší odbor, pretože všetky povedzme odbory, ktoré sú tam spojené, teda vo väčšine všetky majú jeden predmet, ktorý môže vyučovať ten pedagóg. Čiže z tohto pohľadu len chcem poukázať na túto vec a určite som presvedčený, že ministerstvo sa tým bude zaoberať. Chcem vyjadriť podporu tomuto zákonu, tak ako bol prerokovaný aj vo výbore, kde v podstate tak isto dostal podporu, tak rovnako aj ja budem túto novelu podporovať. Toľko z mojej strany. Ďakujem za pozornosť.
Glváč, Martin, podpredseda NR SR (2019-09-19):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Pani poslankyňa Grausová ako jediná. Končím možnosť prihlásiť sa. Nech sa páči, máte slovo.
Kolesík, Andrej, poslanec NR SR (2013-09-18):
Ďakujem, pani predsedajúca. Vážený pán kolega, pán poslanec Mikloško, ja by som chcel v reakcii na vaše veľmi stručné vystúpenie naozaj oceniť prípravu tohto zákona pani predkladateľkou, pretože si myslím, že v dnešnej dobe globálnych komunikácií, najmä cez internet, sociálne médiá, ale samozrejme aj printy a elektronické médiá, je veľmi dôležité chrániť si nejaký ten svoj korporátny znak, či už symbol, logo, ako je to aj v prípade štátnych symbolov alebo symbolov organizácií, ktoré súspojené so Slovenskou republikou. Ja mám praktické skúsenosti, bohužiaľ, aj negatívne, ako prezident jednej z najväčších športových asociácií tu na území v Bratislave, Asociácie športových klubov Inter, kedy naozaj dochádza k zneužívaniu loga, symbolov, farieb, vlajky a tak podobne. A preto si myslím, že tento návrh zákona je správny, a chcel by som sa pani predkladateľke poďakovať a vyjadriť jej svoju veľkú podporu.
Nicholsonová, Lucia, poslankyňa NR SR (2014-02-05):
Ďakujem pekne. Janka, ja asi chápem ten, ten úmysel, ale podľa mňa práve to robí ten váš návrh nevykonateľný v praxi, že na to hľadíte výsostne len z pohľadu toho dieťaťa, lebo ja chápem, že vy dávate iba možnosť, ale tú možnosť by potom využili všetci. Pretože v tej čakárni je často 8 infikovaných detí, to znamená, že každá tá matka, samozrejme, by chcela, aby za ňou prišiel ten lekár a ja si neviem predstaviť, že ako by on potom vykonával svoju ambulantnú prax, keby mal každej takejto matke podľa vášho návrhu zákona vyhovieť. Ja si, ja nejdem teraz hovoriť o lekárkach na východe Slovenska a proste osady, lebo to naozaj, si myslím, že to by bolo, to by bol kolaps, ak by prešiel ten váš návrh zákona, ale zoberte si len takú Bratislavu, veď tuto sa preštrikovať tými zápchami a jedno s druhým, to každá návšteva toho jedného infikovaného chorého malého pacienta by trvala strašne dlhý čas, a preto si naozaj myslím, že, že toto nie je riešenie, pozerať sa na to len cez oči toho, toho malého pacienta, ale možno trošku nadhľadu a viem si predstaviť, že by sme tu začali diskutovať o tom, že máme malých onkopacientov a tie matky s tými onkopacientmi musia častokrát dochádzať do tej spádovej oblasti tuto na Kramáre naše na onkológiu a to je určite nesprávne, ale diskusia skôr o tých mobilných hospicoch a o tom, ako nastaviť financovanie týchto mobilných hospicov, aby sme nemali iba Plamienok. Ale skutočne ja osobne teda nepodporím váš návrh zákona. Ďakujem.
Blanár, Juraj podpredseda NR SR (2021-11-04):
Poprosím, pán Kuffa, poprosím vás... Pán poslanec Pročko, prekročili ste podľa mňa slušnosť, odoberiem vám slovo.
B. Bugár, podpredseda NR SR: (2002-12-12):
Pýtam sa pána ministra, či chce zaujať stanovisko k rozprave. Nech sa páči, máte slovo.
Paška, Jaroslav, poslanec NR SR (2019-05-14):
Ďakujem za slovo. Vážená pani poslankyňa, no máte pravdu. Naozaj Slovenská republika v rámci svojich možností by mala pomáhať, humanitárne pomáhať najmä v Sýrii a proste v tých oblastiach Blízkeho východu, kde je ten život naozaj veľmi ťažký. A povedal by som vám takú moju skúsenosť z pomoci aj Slovenskej republiky voči tomuto regiónu. Viete, asi v januári prišiel niekto z ministerstva zahraničných vecí s takým, s takou myšlienkou, že poďme ochrániť a pomôcť sýrskym sirotám a 50 si ich zoberme na Slovensko, aby sme ich tu sa o nich postarali. Tak som sa zarazil, pretože v tom času už boli pomerne stabilné pomery v Sýrii a pán prezident, miestny, ktorý sa udržal, tak pozýval a žiadal pomoc pre svoju krajinu a domáhal sa, povedal by som to, na verejné, aby medzinárodné spoločenstvo pomohlo jeho krajine. Tak som príslušnému pracovníkovi rezortu zahraničia na Hlbokej povedal, že však nevozme tie deti na Slovensko, skúsme pomôcť Sýrii vybudovať si sirotinec alebo zariadenie pre týchto, pre tieto malé deti. No ale odpoveď bola taká, že nie, že v podstate takáto cesta nevedie, že buď si ich dovezieme sem a tu sa o nich postaráme, ale že nie je záujem Európskej únie ani Slovenskej republiky pomáhať ľuďom v Sýrii obnoviť ich normálny život. Takže naozaj ja vám rozumiem a myslím, že je potrebné ísť touto cestou, len nie som si istý, či je to v súlade s projektom pani Mogherini a projektom politického vedenia Európskej únie, ktoré sa snažilo zvrhnúť Asadov režim, a teraz ho chce nechať vykúpať sa v biede jeho obyvateľstva a ani za žiadnu cenu nepomôcť tejto krajine. Tam je problém.
P. Paška, poslanec: (2003-11-05):
Spoločnosť Veriteľ bola založená Prezídiom Fondu národného majetku Slovenskej republiky po prerokovaní predloženého materiálu, ktorým bol návrh na založenie akciovej spoločnosti Veriteľ schválením zakladateľskej listiny, stanov a osôb delegovaných do Dozornej rady a Predstavenstva akciovej spoločnosti Veriteľ, a. s. Toto uznesenie schválilo založenie akciovej spoločnosti (ďalej len „spoločnosť“) so sídlom na Limbovej č. 2, kde je poštové smerové č. 831 01 v Bratislave. Tento návrh obsahoval niekoľko dôležitých bodov. Tým prvým bodom bol návrh zakladateľskej listiny, s touto vás oboznámim hneď, ako prejdem kompletné stanovy a znenie stanov, návrh stanov spoločnosti, tie si dovolím vám podrobne predstaviť. A, samozrejme, pokúsim sa reagovať v tých momentoch, ktoré považujem za minimálne problematické a ktoré viedli k vzniku nedôvery nielen u občana, ako som hovoril, ale aj u poskytovateľov zdravotnej starostlivosti. Ďalej, toto uznesenie schválilo hodnotu peňažného vkladu do základného imania a rezervného fondu spoločnosti vo výške 1,1 mil. korún, z toho základné imanie je 1 mil. Sk a rezervný fond je 100 000 korún. Veľmi dôležitý bol návrh orgánov spoločnosti. Orgány spoločnosti boli navrhnuté daným spôsobom. Mala to byť 6-členná dozorná rada, do ktorej boli navrhnutí títo páni a dámy: Ing. Daniel Végh, bytom alebo trvalým bydliskom Nová Ves 30, Dunajská Streda, za, predpokladám, Fond národného majetku, druhý, JUDr. Ernest Valko, trvale bytom Gaštanová 15, Limbach, Ing. Vladimil Podstránsky, Somotor 469, Somotor, Ing. Jana Červenáková, trvalým pobytom Zochova 16, Bratislava, Ing. Ján Králik, trvalým pobytom Súmračná 2, Bratislava, Ing. Peter Pažitný, trvalým pobytom na Nobelovej 24 v Bratislave. Zároveň tento návrh uznesenia prijal rozhodnutie o trojčlennom predstavenstve. A chcem podotknúť, že, samozrejme, v týchto personálnych aktoch mohlo dôjsť od momentu návrhu až po moment registrácie k zmenám. Takže berte tieto informácie naozaj s rezervou, hovorím len z návrhu uznesenia. Čiže to trojčlenné predstavenstvo bolo navrhované v zložení: Ing. Juraj Melicher, Krížna 26, Bratislava, je tu meno, ktoré zrejme potom už naozaj bolo zmenené, Emília Kovačíková, Topoľčianska 22, Bratislava, a Ing. Sylvia Bocková, Kulačská 9, Dunajská Streda, myslím, že toto meno je asi v poslednej dobe najznámejšie, pretože uvedená pani je, myslím, šéfkou predstavenstva a koná a vystupuje vo všetkých aktoch, ktoré táto spoločnosť vykonáva. (Hlasy z pléna.) Neviem, hovorím informácie, ktoré mám...
Paška, Pavol, predseda NR SR (2012-07-26):
Hlasujeme. (Hlasovanie.) 145 prítomných, všetci boli za. Sme v treťom čítaní . Otváram rozpravu. Pýtam sa, či chce niekto vystúpiť? Nie. Vyhlasujem rozpravu za skončenú a, pán spravodajca, budeme hlasovať.
Senko, Ján, poslanec NR SR (2015-02-18):
Ja ďakujem za slovo. Tento spor je z obdobia, kedy podľa všetkého prebiehala divoká privatizácia, a o tom je aj tento celý prípad. Je zaujímavé, že sa nezaujímame o podstatu toho predaja, ktorý súvisí aj s ochranou firmy Port Service, ak sa tak správne volá, ktorá sa dožadovala svojich práv, pretože sa prihlásila do súťaže, dala najvyššiu ponuku a súťaž nevyhrala. Vyhrala ju podľa argumentácie, ktorú sme tu počuli, firma Dunajservis, ktorá bola blízka Pente. Zrejme toto obdobie Gorily, obdobie Gorily, kedy pri vláde bola Dzurindova vláda, vy ste tuším, pán Lipšic, boli člen tiež tejto exekutívy a je zaujímavé, že ste sa nejakým spôsobom hlasnejšie v tom období neozývali ani vo vzťahu k predaju alebo privatizácii predmetnej firmy, vo vzťahu ku ktorej sa Port Service bránil a hľadal nejakým spôsobom ochranu v našom súdnictve. Vy ste ho tuším mali pod palcom, to súdnictvo tiež asi nebolo v tom čase vo veľmi dobrom stave a vy to v súčasnom období aj využívate vo vzťahu k tomu, že poškodený sa bráni a chcel sa dožadovať svojich práv. Keďže chcete byť spravodlivý, myslím si, že by ste mali byť skôr na strane pána Pavlisa, ste veľký bojovník proti Pente, tak by ste ho v tomto prípade asi mali brániť. Neviem pochopiť, prečo zastávate tento postoj, keďže v tom období on a jeho firma bola poškodená na úkor Penty a jej firmy.
A. Belousovová, podpredsedníčka NR SR: (2006-12-07):
Máte slovo, pán poslanec Lipšic.
Hajko, Jozef, poslanec NR SR (2024-01-08):
Ďakujem za slovo. Na úvod prajem všetkým prítomným poslancom a členom vlády, aby ich zmysluplne prežili týchto nasledujúcich dvanásť mesiacov. Teraz k téme, o ktorej sa tu hovorí. Pán Pročko spomínal, spomínal, akým spôsobom sa tvorila táto novela, a ja k tomu pridám jedno ohradenie zo strany KDH. My zásadne, zásadne odmietame tvrdenia predsedu parlamentu Petra Pellegriniho, že predložené návrhy novely Trestného zákona a Trestného poriadku vychádzajú z návrhu novely Trestného zákona, ktorú pripravila tzv. Karasova novela, to znamená novela z dielne bývalého ministra spravodlivosti Viliama Karasa. A údajne vraj túto, túto novelu našiel minister Susko na stole. Uvedené sa absolútne nezakladá na pravde. Predloženú novelu považujeme z hľadiska drasticky znížených sadzieb za ekonomickú kriminalitu a korupciu, skrátenia premlčacích lehôt a zúženia schopnosti štátu odhaľovať trestnú činnosť za morálny hazard. Za morálny hazard a generálnu amnestiu, generálnu amnestiu doteraz neodhalených a neodsúdených páchateľov protispoločenskej trestnej činnosti. Predložená novela nasilu pretláča záujmy úzkej skupiny ľudí, pričom rezignuje na modernizáciu trestného práva po vzore susedných štátov. Mimoriadne prekvapuje nezáujem tzv. horalkových previnilcov... o tzv. horalkových previnilcov, ktorí budú aj naďalej zatváraní do výkonu trestu za nepatrné delikty, pričom páchatelia závažných ekonomických deliktov sa budú môcť z trestu vykúpiť. Z pohľadu dopadu na integritu vyšetrovania a dôveru v štát boli tzv. Mečiarove amnestie len slabým odvarom toho, čo sa tu chystá dnes. (Potlesk.)
Bagačka, Michal, poslanec NR SR (2015-02-18):
Ďakujem pekne za slovo. Pán minister, kto chcel pochopiť, pochopil. Na druhej strane chápem aj váš ostrý ton, pretože posledné možno dva týždne ste konfrontovaný rôznymi nevyberanými rečami v tomto ohľade, takže niekedy sa naozaj ani nedivím, a na druhej strane podania a tie dôvody tohto celého stretnutia sú naozaj podľa mňa úbohé a trápne. Myslím, že jasne ste to vysvetlili na výbore hospodárskom a jasne ste to vysvetlili, váš postoj, aj teraz. No tak ako vám napríklad kolega Galko povedal, že nič ste nevysvetlili, nič, tak takisto ako pán Matovič, keď mal prvé vystúpenie, takisto nevysvetlil nič, nevysvetlil nič. No a napadlo ma tak na záver, že keby tie voskové figuríny, ktoré naozaj veľmi často brázdia prízemie Národnej rady a hľadajú kamery, žili v 19. storočí, tak Pavol Dobšinský by mal naozaj veľmi vážnu konkurenciu. Ďakujem.
Beblavý, Miroslav, poslanec NR SR (2016-10-12):
Ďakujem pekne. Pán minister, myslím, že viete už v našej interakcii, že nemám tendenciu ísť tak do minulosti zbytočne, ale musím povedať, že keď hovoríte o babráctve a útočíte na ľudí, ktorí tu nie sú, aby sa mohli brániť, tak to nie je veľmi múdre. A počkám si na ten bod programu, kde sa k tomu budem môcť možno obsiahlejšie vyjadriť, aj sa k tomu babráctvu ešte vrátime. Lebo kopať do niekoho, kto tu nie je, a za týchto okolností, keď navyše ani nemáte pravdu, nie je podľa mňa korektné. A teraz k samotnému meritu veci. To, že sa všetko zdaniť dá, o tom nepochybujeme, aj to, čo sa hýbe, aj to, čo sa nehýbe. To, čo sme sa snažili asi viacerí kolegovia vysvetliť, je, že výnos tejto dane bude fiškálne zanedbateľný. Prijíma sa v čase, kedy to štátny rozpočet až tak nepotrebuje. My síce chápeme z vývoja verejných financií, že neexistuje objem daní, ktoré by táto vláda aj tá minulá nedokázali minúť. Ale niekedy by bolo dobré aj sa zastaviť. A toto je práve taký bod, kde by to zastavenie bolo vhodné. A zároveň chcem povedať, že nepovažujem ani za korektné to, čo ste sem zatiahli s tými províziami, lebo môžeme, samozrejme, o províziách hovoriť, ale myslím, že špeciálne o tomto by sme sa aj vedeli, ale musíte aj vy veľmi dobre vedieť, že to nemá nič spoločné s neživotným poistením. Problematika provízií súvisí s kapitálovým životným poistením a s tým, ako sa sťahujú peniaze vtedy. Neživotné poistenie, keďže prináša výnos okamžite, tak deľba provízie medzi poisťovňou a vami je, jednak vás až tak nemusí zaujímať, pokiaľ je konkurenčný trh, a jednak ani nie sú tak vysoké, ani tak podstatné ako pri tom životnom poistení, kde naozaj ten problém existuje a treba ho riešiť. Takže odôvodnenie daň na neživotné poistenie je opäť vecne neúplne správne. Ďakujem.
Paška, Pavol, predseda NR SR (2012-08-10):
Hlasujeme. (Hlasovanie.) 127 prítomných, 101 za, 26 sa zdržalo. Návrh sme schválili.
Štefanec, Ivan, poslanec NR SR (2010-12-02):
Ďakujem pekne za slovo, pán predseda. Tiež chcem podporiť tento pozmeňovací návrh, pretože jeho zmyslom je zjednodušenie života podnikateľom a som presvedčený, že práve oddialenie zavedenia povinností fiškálnych modulov do registračných pokladníc znamená zníženie nákladov, najmä malým podnikateľom a živnostníkom. Práve títo ľudia znášali nemalé náklady pri zavedení spoločnej európskej meny na Slovensku. Nie je to tak dávno pred dvoma rokmi, kedy si museli zavádzať nové registračné pokladne a teraz povinnosťou zaviesť fiškálne moduly im vznikajú náklady ďalšie. Takže to je fakt, na ktorý chcem upozorniť a ktorý je podľa mňa kľúčový preto, aby sme nezhoršovali podnikateľské prostredie, ale práve, aby sme uľahčili čo možno najviac život tým, ktorí sú kľúčoví pre slovenskú ekonomiku, a to sú malí podnikatelia a živnostníci. Ďakujem.
Mazurek, Milan, poslanec NR SR (2021-02-03):
Pán poslanec Šudík, ono je to trochu komplexnejší problém, keď hovoríme o tom, že ste najhorší v boji s krízou, pretože tu nie je, nerátame len počet ľudí, ktorí zomreli nie na COVID, ale s COVID-om, to je dôležité podotknúť, pretože inak by tie čísla boli úplne tragická a strašné. Ale aj z tohto hľadiska je potrebné podotknúť, že túto situáciu vôbec, ale vôbec nezvládate. Lenže to hovoríme aj spôsobe komunikácie, hovoríme tu o výsledkoch, hovoríme tu o šikane ľudí, hovoríme tu o dôvere národa, hovoríme tu o finančnej pomoci ľuďom, ktorí sú zavretí doma, ktorí nemôžu podnikať. Viete, to je komplexný súbor opatrení, ktorý vy ste, ako sa hovorí, že spackali po všetkých stránkach. Pán poslanec Herák, vy ste sa ma pýtali, že či som sedel pri výbere ľudí, ktorí dnes riadia okresné úrady. No nesedel som, mohli ste ma pozvať. Ja by som si prišiel sadnúť, prišiel by som si to vypočuť a kontrolovať vás, len takú možnosť ste mi nedali. Takže teraz dávate dosť nelogickú otázku. Hovoríte, že vy ste tam sedeli a že je tam samý odborník. No nejak sa mi nechce vám veriť, ale to asi chápete prečo. Pýtali ste sa, že či sú úspechy vašej vlády v tom, že ste dali niektorých ľudí do väzby. Viete, zatiaľ, zatiaľ nikto nebol odsúdený, to je prvá vec dôležitá. Dôležitá vec je taktiež to, že dať niekoho do väzby nie je zásluha predsa vlády, ale to robí polícia. Či vy ste vyšetrovatelia? A tretia dôležitá vec je, pozrite sa, jak vám tí ľudia niektorí údajne páchajú samovraždu, niektorým sa možno k tej samovražde pomohlo, vyšetruje sa to. Viete, to sú obrovské problémy a ešte aj v tomto maximálne vaša vláda zlyháva a dejú sa jednoducho strašné veci. Ale povedali ste jednu dôležitú vec a ja to beriem ako verejný prísľub, lebo to bola, boli slová poslanca Národnej rady v pléne, že vy prajete ľuďom, aby mali možnosť rozhodnúť sa v referende, a že vy to budete akceptovať. To znamená, že ak ľudia v referende rozhodnú o páde tejto vlády, verím, že minimálne váš hlas budeme mať na skrátenie volebného obdobia, lebo to je ten verejný prísľub, ktorý ste teraz dali. No a pán Šefčík, ešte na vás možno stihnem zareagovať, hovorili ste, že sme perfektní rečníci, no vy nie ste perfektní ani rečníci, ani manažéri, a keď ste hovorili, že či, že je dôležité, kto je aký človek, tak ak... (Prerušenie vystúpenia časomerom.)
Paška, Pavol, predseda NR SR (2013-06-26):
(Hlasovanie.) 144 prítomných, 64 za, 79 proti, 1 sa zdržal. Návrh sme neschválili.
P. Paška, predseda NR SR: (2008-12-03):
(Hlasovanie) 142 prítomných, 86 za, 1 proti, 55 sa zdržalo. Tento návrh sme schválili.
Jurzyca, Eugen, poslanec NR SR (2019-02-14):
Ďakujem pekne. Ďakujem pekne, pán minister, za odpoveď. Tá otázka vychádzala aj z dávnejšej debaty, ktorá tu bola pri tom, keď ste predkladali novelu zákona, ktorou ste umožnili flexibilnejšie zamestnávanie cudzincov. Ja som sa vtedy pýtal, ako je možné, že dopad na verejné financie je nulový. Mne to aj po tejto odpovedi vŕta v hlave a asi to mnohým bude aj vŕtať v hlave dlho, čiže skôr alebo neskôr podľa mňa bude treba robiť analýzy a monitorovať tie dopady na verejné financie tak, aby sa nestalo, že príchod ľudí zo zahraničia, ktorí, rozumiem, že, že prichádzajú do firiem, ktorým chýbajú zamestnanci, že tento príchod nebude mať nulové alebo záporné dopady na verejné financie. Toto proste si musíme strážiť. Takže predpokladám, že vláda prichystá niečo, a je to súčasne aj moja otázka, nejakú metodiku sledovania týchto dopadov, vo vašom prípade sociálne poistenie, v prípade ministra financií dopad na dane. Ďakujem.
Beblavý, Miroslav, poslanec NR SR (2017-05-19):
Ako z môjho pohľadu, viete, ako... (Prerušenie vystúpenia predsedajúcim.)
Hrnčiar, Andrej, podpredseda NR SR (2017-02-07):
Pán poslanec Budaj.
T. Cabaj, podpredseda NR SR: (2009-06-30):
V rozprave vystúpi ďalej pán poslanec Marian Záhumenský.
Počiatek, Ján, minister dopravy, výstavby a regionálneho rozvoja SR (2013-12-05):
Následne budú môcť cestujúci využiť mestskú hromadnú dopravu, ktorú..., súčasťou bude už spomínaný obnovený vozový park skladajúci sa aj z nových električiek a trolejbusov. (Ruch v sále. Prerušenie vystúpenia predsedajúcou.)
Pfundtner, Edita, poslankyňa NR SR (2011-02-08):
Ďakujem, pán predsedajúci. Takže ako spravodajca uvádzam, že v rozprave vystúpilo sedemnásť poslancov, traja, a to páni poslanci pán Ondruš a pán Madej, pani poslankyňa Gabániová, predniesli procedurálne návrhy. Poslanci pán Ondruš a pani Gabániová podľa § 73 ods. 3 písm. b) rokovacieho poriadku Národnej rady zhodne navrhli, aby sa Národná rada uzniesla, že nebude pokračovať v rokovaní o návrhu zákona. Pán predseda, prosím, dajte hlasovať o tomto procedurálnom návrhu.
Paška, Pavol, predseda NR SR (2014-03-25):
Pán poslanec Simon, faktická poznámka. Končím možnosť sa prihlásiť.
Laššáková, Jana, podpredsedníčka NR SR (2012-11-06):
Pán poslanec Kadúc, nech sa páči.
Kéry, Marián, poslanec NR SR (2019-10-28):
Ďakujem za slovo. Pán poslanec, vo svojej faktickej poznámke sa budem venovať len tomu 50-dňovému moratóriu. Na úvod, nechápem, prečo ste sa stále na mňa obracali, ja som s týmto pozmeňujúcim návrhom neprišiel a potom skutočne uvádzate do omylu vášho nezorientovaného kolegu Gröhlinga. Ale za tento návrh hlasovať budem. Vy ste hovorili o tom, že zakazujeme ľuďom prístup k informáciám. A prečo sa nepobaviť aj o druhej strane mince, a to sú dezinformácie a častokrát aj manipulácia, sám ste to pripustili. Viacerí opoziční politici sa kriticky vyjadrujú, kriticky vyjadrujú k prieskumom týkajúcim sa volebných preferencií jednotlivých strán. Ja si pomôžem statusom predsedu Kresťansko-demokratického hnutia Hlinu, ktorý povedal, že v priebehu asi štyroch-piatich týždňov tá istá agentúra AKO robila najskôr prieskum pre stranu Sloboda a Solidarita a potom pre stranu Za ľudí. Rozdiel behom štyroch týždňov bol pre KDH 2 %, pre Progresívne Slovensko viac ako 5 % a pre stranu Za ľudí 3 %. Je to normálne? V priebehu štyroch týždňov, si myslíte, že sa naozaj nálady voličov takto zmenili? Nezmenili sa skôr nálady tejto konkrétnej agentúry?
Miškov, Juraj, minister hospodárstva SR (2011-09-14):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, predkladám vám vládny návrh zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie, tzv. atómový zákon, ktorým Úrad jadrového dozoru zabezpečuje transpozíciu Smernice Rady 2009/71 Euratom z 25. júna 2009, ktorou sa zriaďuje rámec Spoločenstva pre jadrovú bezpečnosť jadrových zariadení. Dôvodom predloženia tohto návrhu, okrem nutnosti dôslednej transpozície uvedenej smernice, je aj potreba zakotvenia požiadaviek expertnej skupiny WENRA, ktorá združuje dozorné orgány nad jadrovou bezpečnosťou členských krajín Európskej únie a Švajčiarska, ako aj potreba čiastočnej úpravy pôvodného zákona v oblasti nakladania s inštitucionálnymi rádioaktívnymi odpadmi a zachytenými rádioaktívnymi odpadmi v Slovenskej republike. Zároveň týmto návrhom zákona Úrad jadrového dozoru Slovenskej republiky zabezpečuje zmenu prístupu k dokumentácii, ktorú atómový zákon označuje ako citlivú. Ťažisko predloženého návrhu zákona ustanovuje záväzné rámcové pravidlá jadrovej bezpečnosti, najmä v organizačnej, infraštrukturálnej, inštitucionálnej rovine, zodpovednosť za jadrovú bezpečnosť a upevňuje postavenie dozorného orgánu. Preberá požiadavky skupiny WENRA, ktoré smerujú v prevažnej väčšine do technických detailov požiadaviek na jadrovú bezpečnosť, ktoré sú následne predmetom úpravy vyhlášok Úradu jadrového dozoru Slovenskej republiky. Zároveň na novo ustanovuje niektoré požiadavky, ktoré vyplývajú z postupu pre nakladanie s inštitucionálnymi rádioaktívnymi odpadmi a zachytenými rádioaktívnymi materiálmi v Slovenskej republike, a zároveň obmedzuje prístup k materiálom, ktoré atómový zákon označuje ako citlivú dokumentáciu, a to tým, že sa taxatívne vymedzuje dokumentácia, ktorú Úrad jadrového dozoru Slovenskej republiky považuje za natoľko dôležitú, že by jej zverejnením mohlo dôjsť k zneužitiu informácií v nich obsiahnutých na plánovanie a vykonanie činností ohrozujúcich všeobecnú bezpečnosť obyvateľstva. Okrem vyššie uvedeného Úrad jadrového dozoru Slovenskej republiky touto novelizáciou realizuje aj nevyhnutné legislatívno-technické zmeny súvisiace s navrhovanou úpravou ťažiskových oblastí. Vážený pán predsedajúci, vážené panie poslankyne, vážení páni poslanci, dovoľujem si vás požiadať o schválenie predloženého návrhu zákona. Ďakujem za pozornosť.
R. Kaliňák, podpredseda vlády a minister vnútra SR: (2008-09-09):
Zmluva sa stane základom aj pre výmenu týchto informácií podľa Prümského dohovoru, ktorý máme ako nasledujúci bod. Myslím si, že niet pochybností o tom, že uplatnenie tohto dohovoru nám zjednoduší a zefektívni situáciu pri odhaľovaní trestných činov spojených s evidenciou vozidiel a vodičských preukazov. Ďakujem za podporu.
Jurinová, Erika, podpredsedníčka NR SR (2013-10-25):
Ďakujem pekne. Uzatváram všeobecnú rozpravu. Pýtam sa, či chce zaujať pani navrhovateľka stanovisko. Nech sa páči.
Blanár, Juraj, podpredseda NR SR (2023-06-23):
S faktickou pani poslankyňa Romana Tabák.
Kollár, Boris, predseda NR SR (2022-11-30):
Pán poslanec, Národná rada sa vyjadrí hlasovaním.
Matej, Ondrej, poslanec NR SR (2010-11-30):
Ďakujem pekne. Pán predsedajúci, prosím, dajte hlasovať o pozmeňujúcom a doplňujúcom návrhu poslancov Jozefa Kollára, Ondreja Mateja, Antona Marcinčina a Ivana Švejnu, tak ako bol predložený, o všetkých bodoch pozmeňujúcich a doplňujúcich návrhov dajte hlasovať spoločne. (Reakcia predsedajúceho.) Pán predsedajúci, prosím, dajte hlasovať najprv o skrátení 24-hodinovej lehoty, lebo pozmeňujúci návrh bol podaný dnes.
Stachura, Peter, poslanec NR SR (2023-12-15):
Ono aj keď hráte Monopoly, môžete nadobudnúť pocit, že ste skvelý investor (smiech), ale ono toto je hra a my sme tuná v realite. A keď chcete pripraviť nové ministerstvo, tak určite to nemôže ísť takto hŕ hŕ rýchlo skráteným legislatívnym konaním a potrebujeme si to dobre premyslieť, pripraviť. Takže toto je moja výtka, že kompetenčný zákon, no on by mal jasne upravovať kompetencie a mal by jasne povedať, že čo bude, ktorá, ktorý ústredný orgán štátnej správy za čo zodpovedať a tu v tomto narýchlo pripravenom zákone, ktorý sa podobá hre Monopoly, tieto veci nevidím. Je to skutočne šité veľmi rýchlo horúcou ihlou. A áno, vyhovárate sa na to, že voľby boli vtedy, kedy boli, a že to nie je váš problém, ale takto sa politika nerobí a zvlášť zodpovedné rozhodnutie, ktoré ovplyvní slovenskú politiku na niekoľko rokov, snáď možno aj na štyri, a dokedy to ministerstvo bude. Takže chcel by som apelovať, aby sme takéto kotrmelce nerobili v budúcnosti. Ďakujem.
Počiatek, Ján, minister dopravy, výstavby a regionálneho rozvoja SR (2014-09-10):
Ďakujem za slovo. Vážená pani predsedajúca, vážené dámy, vážení páni, na rokovanie Národnej rady predkladám návrh na pristúpenie Slovenskej republiky k Protokolu z roku 2002 k Aténskemu dohovoru o preprave cestujúcich a ich batožiny po mori z roku 1974 a návrh na vykonanie vyhlásenia a výhrad Slovenskej republiky, ďalej k PAL protokolu 2002, ďalej len protokol. Protokol bol prijatý 1. novembra 2002 Medzinárodnou námornou organizáciou, ktorá je špecializovanou organizáciou Organizácie spojených národov zodpovednou za bezpečnosť a zabránenie znečisťovaniu mora z námorných lodí, a nadobudol platnosť 23. apríla 2014. Povinnosť pristúpenia Slovenskej republiky k protokolu vyplýva z vyhlásenia členských štátov o námornej bezpečnosti zo 7. októbra 2008 a smernice EP a Rady 2009/21/ES o plnení povinnosti vlajkového štátu, na základe ktorých sú členské štáty splnomocnené k podpísaniu ratifikácií alebo pristúpeniu k protokolu. Slovenská republika v súčasnosti neregistruje žiadnu námornú loď. Cieľom protokolu je, aby zmluvné štáty umožnili cestujúcim lepšie pokrytie straty v dôsledku smrti alebo ujmy na zdraví cestujúceho spôsobenej námornou nehodou, ako aj za škodu v prípade smrti alebo zranenia cestujúceho, ktorá nebola spôsobená mimoriadnou udalosťou lode v prípade, že udalosť, ktorá zapríčinila škodu, bola spôsobená zavinením alebo nedbanlivosťou dopravcu. Predkladaný protokol je podľa čl. 7 ods. 4 Ústavy Slovenskej republiky medzinárodnou zmluvou všeobecnej povahy a zároveň je medzinárodnou zmluvou, ktorá zakladá priamo práva alebo povinnosti fyzických osôb alebo právnických osôb, na platnosť ktorej sa vyžaduje pred ratifikáciou súhlas Národnej rady Slovenskej republiky. Zároveň je podľa čl. 7 ods. 5 Ústavy Slovenskej republiky medzinárodnou zmluvou, na vykonanie ktorej nie je potrebný zákon a ktorá má po ratifikácii a vyhlásení spôsobom ustanoveným zákonom prednosť pred zákonmi Slovenskej republiky. Materiál bol prerokovaný v Legislatívnej rade vlády Slovenskej republiky 11. marca 2014 a je upravený v zmysle jej stanoviska, na rokovanie vlády bol predložený bez rozporov. Ďakujem za slovo, skončil som.
Laššáková, Jana, podpredsedníčka NR SR (2015-06-15):
Pán poslanec Galko, nech sa páči.
Laššáková, Jana, podpredsedníčka NR SR (2015-07-01):
Pani poslankyňa Vaľová, nech sa páči.
Číž, Miroslav, podpredseda NR SR (2015-10-01):
Pán poslanec Kadúc.
Mezenská, Helena, poslankyňa NR SR (2014-09-24):
Chcem odobriť tento návrh. Samozrejme, v plnej miere ho podporujem. A ďakujem aj za tento prehľad, ktorý ste nám, pán poslanec Přidal, poskytli. Ja som presvedčená o tom, že takýto zákon mal byť prijatý. Vládna strana, ktorá sa vyznačuje a prezentuje sociálnym rozmerom, je pri moci dva roky, tak neviem, ak ho už doteraz neschválila, neurobila sa táto úprava, načo sa má ešte čakať? Tento zákon treba okamžite schváliť, pretože nie je možné, nie je reálne, aby niekto robil aj poslanca, vykonával zodpovedne a plnohodnotne mandát poslanca a súčasne bol aj starostom alebo primátorom. To je nad ľudské sily. A o tom sa hádam nebude nikto z nás snažiť presviedčať. A ak ma chce niekto o tom presviedčať, tak potom si pozrime ten výsledok, ako fungujú mestá, ako funguje riadenie v našom štáte, aj v tomto parlamente. Svedčia o tom všetky aj makroekonomické ukazovatele. Tento zákon treba čo najskôr prijať, ihneď prijať. Nie je to možné, aby takýto súbeh bol ďalej akceptovaný, hlavne v situácii, keď kopec ľudí na Slovensku živorí, nemá ani tých 300 eur mesačne.
P. Hrušovský, predseda NR SR: (2005-10-28):
Schválili sme bod 29. V. Horák, poslanec: Teraz prejdeme na hlasovanie o pozmeňujúcich návrhoch, ktoré vyplynuli z rozpravy. Ako o prvom budeme hlasovať o mojom prvom pozmeňujúcom návrhu. Prosím, dajte hlasovať.